Document ID: 32011D0421

NEUVOSTON TÄYTÄNTÖÖNPANOPÄÄTÖS 2011/421/YUTP,
annettu 18 päivänä heinäkuuta 2011,
entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta annetun päätöksen 2010/145/YUTP täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
ottaa huomioon entisen Jugoslavian alueen kansainvälisen rikostuomioistuimen toimeksiannon tehokasta täytäntöönpanoa tukevien toimenpiteiden uusimisesta 8 päivänä maaliskuuta 2010 annetun neuvoston päätöksen 2010/145/YUTP (1) ja erityisesti sen 2 artiklan,
sekä katsoo seuraavaa:
(1)
Neuvosto uusi päätöksellä 2010/145/YUTP toimenpiteitä, joiden tarkoituksena on estää niiden henkilöiden pääsy jäsenvaltioiden alueelle ja kauttakulku jäsenvaltioiden alueiden kautta, jotka ovat osallisina toiminnassa, joka auttaa vapaina olevia entisen Jugoslavian alueen kansainvälisen rikostuomioistuimen syytteeseen panemia henkilöitä jatkamaan oikeuden pakoilua, tai jotka toimivat muuten tavalla, joka voi estää entisen Jugoslavian alueen kansainvälistä rikostuomioistuinta panemasta toimeksiantoaan tehokkaasti täytäntöön.
(2)
Koska Ratko MLADIC on 31 päivänä toukokuuta 2011 siirretty entisen Jugoslavian alueen kansainvälisen rikostuomioistuimen huostaan, eräät henkilöt, joilla on yhteys Ratko MLADICiin, olisi poistettava päätöksen 2010/145/YUTP liitteessä olevasta luettelosta.
(3)
Päätöksen 2010/145/YUTP liitteessä oleva luettelo olisi muutettava,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2010/145/YUTP liite tämän päätöksen liitteellä.
2 artikla
Tämä päätös tulee voimaan päivänä, jona se hyväksytään.
Tehty Brysselissä 18 päivänä heinäkuuta 2011.

Labels: 13
18
11
5